**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

«**ԿՈՒՍԱԿՑՈՒԹՅՈՒՆՆԵՐԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** Օրենքի 13-րդ հոդվածի 3-րդ մասի վերջում լրացնել նոր նախադասություն հետևյալ բովանդակությամբ. «Օրենքով կարող են սահմանվել ինքնավար պետական մարմնի անդամների՝ կուսակցությանն անդամակցելու սահմանափակումներ:»

 **Հոդված 2.** Օրենքի 15-րդ հոդվածի 3-րդ մասում «այլ արտահայտություններ» բառերը փոխարինել «այլ նմանատիպ արտահայտություններ» բառերով:

 **Հոդված 3.** Օրենքի 22-րդ հոդվածի 1-ին մասի 2-րդ կետը շարադրել հետևյալ խմբագրությամբ.

«2) յուրաքանչյուր տարի Կոռուպցիայի կանխարգելման հանձնաժողով ներկայացնել ֆինանսական միջոցների աղբյուրների և ծախսերի, ինչպես նաև գույքի մասին տարեկան հաշվետվությունը (այսուհետ՝ տարեկան հաշվետվություն): Կուսակցությունը Կոռուպցիայի կանխարգելման հանձնաժողովի պահանջով պարտավոր է ներկայացնել տարեկան հաշվետվության ստուգման համար անհրաժեշտ տեղեկություններ, փաստաթղթեր, այդ թվում` բանկային գաղտնիք կազմող տեղեկություններ, արժեթղթերի հետ կապված գործարքների վերաբերյալ տեղեկություններ, ապահովագրական գաղտնիք կազմող տեղեկություններ, ինչպես նաև վարկային տեղեկատվություն:»:

 **Հոդված 4.** Օրենքի 23-րդ հոդվածում՝

 1) 2-րդ մասի 3-րդ կետում «բյուջետային» բառը փոխարինել «պետական» բառով.

 2) 3-րդ մասն ուժը կորցրած ճանաչել.

3) 7-րդ մասը շարադրել հետևյալ խմբագրությամբ.

«7. Կուսակցության հաշվից բոլոր գործառնությունները կատարվում են անկանխիկ եղանակով:»։

 **Հոդված 5.** Օրենքի 24-րդ հոդվածում՝

 1)վերնագրի «նվիրատվությունները» բառից հետո լրացնել «, վճարվող անդամավճարները և մուտքի վճարները» բառերը.

 2) 2-րդ մասի 1-ին պարբերությունը շարադրել հետևյալ խմբագրությամբ.

«Կուսակցությանը կատարվող նվիրատվության, ինչպես նաև վճարվող անդամավճարի և մուտքի վճարի ընդհանուր չափը` դրամական արտահայտությամբ, հաշվետու տարվա ընթացքում չի կարող գերազանցել օրենքով սահմանված նվազագույն աշխատավարձի հինգհարյուրհազարապատիկը, այդ թվում` մեկ ֆիզիկական անձի կողմից` օրենքով սահմանված նվազագույն աշխատավարձի երկուհազարհինգհարյուրապատիկը: Մեկ ֆիզիկական անձի կողմից վճարվող անդամավճարի ընդհանուր չափը` դրամական արտահայտությամբ, հաշվետու տարվա ընթացքում չի կարող գերազանցել նվազագույն աշխատավարձի հազարապատիկը, իսկ մուտքի վճարի դեպքում՝ նվազագույն աշխատավարձի հինգհարյուրապատիկը:».

 3) 5-րդ մասը շարադրել հետևյալ խմբագրությամբ.

«5. Սույն հոդվածի 2-րդ մասով սահմանված չափերը գերազանցող նվիրատվությունների, անդամավճարների կամ մուտքի վճարների ստացման դեպքում կուսակցությունը պարտավոր է ստանալուց հետո` մեկամսյա ժամկետում, նվիրատվության, անդամավճարի կամ մուտքի վճարի սահմանված չափերը գերազանցող մասը վերադարձնել նվիրատուին, կամ անդամավճար կամ մուտքի վճար վճարած անձին, իսկ դրա անհնարինության դեպքում` փոխանցել պետական բյուջե:».

 4) 6-րդ մասի «երկու շաբաթվա ընթացքում» բառերը փոխարինել «մեկամսյա ժամկետում» բառերով.

 5) 7-րդ մասը շարադրել հետևյալ խմբագրությամբ.

«7. Նվիրատվություն կատարող, ինչպես նաև անդամավճար և մուտքի վճար վճարող անձինք պարտավոր են նշել իրենց անունը, ազգանունը, հայրանունը և հանրային ծառայության համարանիշը կամ հանրային ծառայությունների համարանիշ չստանալու վերաբերյալ տեղեկանքի համարը: Սույն մասով սահմանված տվյալները չնշելու դեպքում ստացված նվիրատվությունները, անդամավճարները կամ մուտքի վճարները համարվում են անանուն անձանցից ստացված նվիրատվություններ և դրանց նկատմամբ կիրառվում են սույն հոդվածի 6-րդ մասի դրույթները:».

 6) 8.1-ին մասի «2-րդ մասով սահմանված չափը» բառերը փոխարինել «2-րդ մասով սահմանված չափերը» բառերով, ինչպես նաև «կուսակցությունը պարտավոր է ստանալուց հետո`» և «ապա կուսակցությունը պարտավոր է ստանալուց հետո`» բառերից հետո «երկու շաբաթվա ընթացքում» բառերը փոխարինել «մեկամսյա ժամկետում» բառերով, իսկ վերջին նախադասության «կամ նվիրատվության սահմանված չափը գերազանցող դրամական գումարը» բառերը հանել.

 7) 9-րդ մասի «համապատասխան նվիրատվությունների» բառերից հետո լրացնել «, անդամավճարների կամ մուտքի վճարների» բառերը, ինչպես նաև «պետական բյուջե կամ նվիրատուին» բառերից հետո լրացնել «, անդամավճար կամ մուտքի վճար վճարող անձին» բառերը.

 8) 13-րդ մասի «օրենքով արգելված» բառերը փոխարինել «օրենքով չթույլատրված» բառերով.

 9) 14-րդ մասի վերջին երկու նախադասությունները շարադրել հետևյալ խմբագրությամբ.

«Եթե բանկային ավանդի տոկոսադրույքը էականորեն գերազանցում է համանման պայմանագրերի դեպքում առաջարկվող տոկոսադրույքը, ապա ավանդի տոկոսների` համանման պայմանագրերի համեմատ էականորեն գերազանցող մասը համարվում է օրենքով չթույլատրված նվիրատվություն և ենթակա է փոխանցման պետական բյուջե` սույն հոդվածի 6-րդ մասին համապատասխան: Սույն մասի խախտումը առաջացնում է օրենքով սահմանված պատասխանատվություն:»:

 **Հոդված 6.** Օրենքի 26-րդ հոդվածում՝

1. 2-րդ մասի վերջին նախադասությունը շարադրել հետևյալ խմբագրությամբ.

«Պետական նպատակային ֆինանսավորումը յուրաքանչյուր տարվա համար տրամադրվում է միանվագ` սույն հոդվածի 7-9-րդ մասերով նախատեսված դեպքերում:».

 2) 4-րդ մասում «կուսակցությանը» բառից հետո լրացնել « կամ կուսակցությունների դաշինքին» բառերը.

 3) 5-րդ և 6-րդ մասերում «Յուրաքանչյուր կուսակցության» բառերից հետո լրացնել « կամ կուսակցությունների դաշինքի» բառերը.

 4) 7-րդ և 8-րդ մասերը շարադրել հետևյալ խմբագրությամբ.

«7. Եթե հաշվետու տարում կուսակցության մշտապես գործող ղեկավար մարմնի կազմում պակաս ներկայացված սեռի ներկայացուցիչների թիվը գերազանցում է 40 տոկոսը, ապա կուսակցությանը տրամադրվում է պետական նպատակային ֆինանսավորման կեսը: Եթե կուսակցության մշտապես գործող ղեկավար մարմնի կազմում պակաս ներկայացված սեռի ներկայացուցիչների թիվը կազմում է 20-40 տոկոս, ապա կուսակցությանը տրամադրվում է պետական նպատակային ֆինանսավորման մեկ քառորդ մասը: Եթե կուսակցության մշտապես գործող ղեկավար մարմնի կազմում պակաս ներկայացված սեռի ներկայացուցիչների թիվը պակաս է 20 տոկոսից, ապա կուսակցությանը պետական նպատակային ֆինանսավորման կեսը չի տրամադրվում: Սույն մասով սահմանված՝ պետական նպատակային ֆինանսավորում տրամադրելու հիմքերի առկայությունը ստուգելիս հաշվի է առնվում հաշվետու տարվա առնվազն երեք հարյուր օրվա ընթացքում մշտապես գործող մարմնի կազմում պակաս ներկայացված սեռի ներկայացուցիչների թիվը, իսկ hաշվետու տարվա ընթացքում ստեղծված կուսակցությունների դեպքում` կուսակցության պետական գրանցման պահից մինչև հաշվետու տարվա դեկտեմբերի 31-ն ընկած ժամանակահատվածն ընդգրկող՝ առնվազն ութսուն տոկոսը կազմող օրերի ընթացքում կուսակցության մշտապես գործող ղեկավար մարմնի կազմում պակաս ներկայացված սեռի ներկայացուցիչների թիվը։ Պետական նպատակային ֆինանսավորում տրամադրելու հիմքերի առկայությունը ստուգելիս հիմք են ընդունվում իրավաբանական անձանց պետական ռեգիստրի գործակալությունում կուսակցությունների մշտապես գործող ղեկավար մարմինների անդամների մասին գրառված տեղեկությունները։ Սույն մասով նախատեսված պետական նպատակային ֆինանսավորումը կուսակցությանը տրամադրվում է կանանց, երիտասարդներին, հաշմանդամություն ունեցող անձանց և ազգային փոքրամասնությունների ներկայացուցիչներին կուսակցության գործունեության մեջ ներգրավելուն ուղղված միջոցառումների իրականացման նպատակով:

8. Եթե կուսակցությունը հաշվետու տարում ունեցել է տարածքային ստորաբաժանումներ Հայաստանի Հանրապետության մարզերի առնվազն կեսում, ապա կուսակցությանը տրամադրվում է պետական նպատակային ֆինանսավորման մեկ քառորդ մասը: Սույն մասով սահմանված՝ պետական նպատակային ֆինանսավորում տրամադրելու հիմքերի առկայությունը ստուգելիս հաշվի է առնվում հաշվետու տարվա առնվազն երեք հարյուր օրվա ընթացքում, իսկ hաշվետու տարվա ընթացքում ստեղծված կուսակցությունների դեպքում` կուսակցության պետական գրանցման պահից մինչև հաշվետու տարվա դեկտեմբերի 31-ն ընկած ժամանակահատվածն ընդգրկող՝ առնվազն ութսուն տոկոսը կազմող օրերի ընթացքում Հայաստանի Հանրապետության մարզերի առնվազն կեսում ունեցած տարածքային ստորաբաժանումները։ Սույն մասով սահմանված՝ պետական նպատակային ֆինանսավորում տրամադրելու հիմքերի առկայությունը ստուգելիս հիմք են ընդունվում իրավաբանական անձանց պետական ռեգիստրի գործակալությունում կուսակցությունների տարածքային ստորաբաժանումների մասին գրառված տեղեկությունները: Սույն մասով նախատեսված պետական նպատակային ֆինանսավորումը կուսակցությանը տրամադրվում է Հայաստանի Հանրապետության մարզերում կուսակցության տարածքային ներկայացվածության և տարածքային ստորաբաժանումների գործունեության ապահովման նպատակով:».

 5) 11-րդ մասում «նպատակային ֆինանսավորման» և «նպատակային ֆինանսավորումը» բառերից առաջ լրացնել «պետական» բառը, «հաշվետվության» բառերից առաջ լրացնել «տարեկան» բառը, ինչպես նաև «` այն ներկայացնելով հաշվետվությանը կից հավելվածով» բառերը հանել.

 6) 12-րդ մասում «փոխանցված եկամտի չափով» բառերից առաջ լրացնել «փաստացի» բառը, «չափով» բառից հետո լրացնել հետևյալ բառերը «՝ անկախ համապատասխան իրավունքների պետական գրանցման փաստից».

 7) 13-րդ մասը շարադրել հետևյալ խմբագրությամբ.

«13. Սույն օրենքով նախատեսված` կուսակցության պետական ֆինանսավորումը նվազեցնելու, ինչպես նաև դադարեցնելու հիմքերի առկայության կամ բացակայության մասին Կոռուպցիայի կանխարգելման հանձնաժողովն ընդունում է որոշում, որի մասին ընդունման օրվանից հետո` եռօրյա ժամկետում, տեղեկացնում է Հայաստանի Հանրապետության կառավարությանը:»:

 **Հոդված 7.** Օրենքի 6-րդ գլխի վերնագրում «հաշվետվությունը» բառից առաջ լրացնել «տարեկան» բառը:

 **Հոդված 8.** Օրենքի 27-րդ հոդվածի 2-4-րդ մասերը շարադրել հետևյալ խմբագրությամբ.

 «2. Կուսակցությունը պարտավոր է յուրաքանչյուր տարի` հաշվետու տարվան հաջորդող մայիսի 31-ից ոչ ուշ, իսկ հաշվետու տարում պետական ֆինանսավորում ստացած կուսակցությունը` հաշվետու տարվան հաջորդող մարտի 1-ից ոչ ուշ Կոռուպցիայի կանխարգելման հանձնաժողով ներկայացել տարեկան հաշվետվությունը:

 3. Կուսակցության տարեկան հաշվետվությունը, իսկ աուդիտի ենթակա կուսակցությունների դեպքում` նաև դրա վերաբերյալ աուդիտորական եզրակացությունը, ստանալուց հետո` եռօրյա ժամկետում, հրապարակվում է Կոռուպցիայի կանխարգելման հանձնաժողովի պաշտոնական՝ www.cpcarmenia.am կայքում՝ առանձին բաժնում տեղադրելու միջոցով:

 4. Կուսակցության տարեկան հաշվետվությունը պետք է տվյալներ պարունակի կուսակցության հաշվում մուտք արված միջոցների աղբյուրների և ծավալի, այդ միջոցների ծախսման, ինչպես նաև ունեցած գույքի մասին` նշելով դրա արժեքը:»:

 **Հոդված 10.** Օրենքի 28-րդ հոդվածի 5-րդ մասը ուժը կորցրած ճանաչել:

 **Հոդված 11.** Օրենքի 28.1-ին հոդվածում՝

1. 2-րդ մասի «պաշտոն ստանձնելու» բառերը փոխարինել «պաշտոնեական պարտականություններն ստանձնելու» բառերով.
2. 4-7-րդ մասերը շարադրել հետևյալ խմբագրությամբ.

«4. Կուսակցությունն իր մշտապես գործող ղեկավար մարմնի անդամների փոփոխությունների, ինչպես նաև մշտապես գործող ղեկավար մարմնի անդամների՝ գրառման ենթակա տվյալների  փոփոխությունների դեպքում եռօրյա ժամկետում դիմում է իրավաբանական անձանց պետական ռեգիստրի գործակալություն, իսկ համապատասխան փոփոխությունների ուժի մեջ մտնելուց հետո եռօրյա ժամկետում ծանուցում է Կոռուպցիայի կանխարգելման հանձնաժողովին՝ տրամադրելով  համապատասխան փոփոխությունների պետական գրանցումը հավաստող ակտի պատճենը, ինչպես նաև մշտապես գործող ղեկավար մարմնի անդամների վերաբերյալ տեղեկությունները, այդ թվում՝ անձնագրային տվյալները, հանրային ծառայության համարանիշը կամ հանրային ծառայության համարանիշ չստանալու մասին տեղեկանքի համարը, բնակության և հաշվառման վայրերի հասցեները և կապի միջոցների մասին տեղեկությունները։ Կուսակցության մշտապես գործող ղեկավար մարմնի անդամների փոփոխությունների, ինչպես նաև մշտապես գործող ղեկավար մարմնի անդամների՝ գրառման ենթակա տվյալների  փոփոխությունների մասին Կոռուպցիայի կանխարգելման հանձնաժողովին ծանուցելու ձևը և կարգը սահմանում է Կոռուպցիայի կանխարգելման հանձնաժողովը: Սույն մասի խախտումն առաջացնում է օրենքով սահմանված պատասխանատվություն:

 5. Կուսակցության հայտարարատու պաշտոնատար անձինք ազատվում են սույն հոդվածով նախատեսված հայտարարագիր ներկայացնելու պարտականությունից, եթե «Հանրային ծառայության մասին» օրենքի 34-րդ հոդվածի իմաստով հանդիսանում են հայտարարատու անձ:

 6. Եթե սույն հոդվածի 5-րդ մասով նախատեսված անձը «Հանրային ծառայության մասին» օրենքով սահմանված պաշտոնեական պարտականությունները դադարեցնելու հայտարարագիրը ներկայացնելուց հետո շարունակում է պաշտոնավարել որպես կուսակցության հայտարարատու պաշտոնատար անձ, ապա նա կուսակցությունում պաշտոնեական պարտականություններն ստանձնելու հայտարարագիր չի ներկայացնում: Այդ դեպքում անձն օրենքով սահմանված կարգով ներկայացնում է տարեկան հայտարարագիր:

 7. Եթե «Հանրային ծառայության մասին» օրենքի 34-րդ հոդվածի իմաստով հայտարարատու անձը պաշտոնեական պարտականությունները դադարեցնելու հայտարարագիրը ներկայացնելուց հետո մինչև տվյալ տարվա դեկտեմբերի 31-ն ազատվում է կուսակցության մշտապես գործող ղեկավար մարմնի անդամի, իսկ այլ ղեկավար մարմինների դեպքում` այդ մարմնի անդամի պաշտոնից, ապա պաշտոնեական պարտականությունները դադարեցնելու օրվան հաջորդող 30 օրվա ընթացքում Կոռուպցիայի կանխարգելման հանձնաժողով է ներկայացնում կուսակցության պաշտոնեական պարտականությունները դադարեցնելու հայտարարագիր:»:

 **Հոդված 12. Եզրափակիչ մաս և անցումային դրույթ**

1**.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1. «**Կոռուպցիայի կանխարգելման հանձնաժողովի մասին» 2017 թվականի հունիսի 9-ի ՀՕ-96-Ն օրենքի (այսուհետ՝ Օրենք) 40.1-ին հոդվածի 2-րդ մասը շարադրել հետևյալ խմբագրությամբ.

«2. Եթե կուսակցության տարեկան հաշվետվության ստուգման ընթացքում Հանձնաժողովը պարզում է, որ տարեկան հաշվետվության մեջ առկա են այնպիսի անհամապատասխանություններ, սխալ կամ ոչ ամբողջական տվյալներ, որոնք չեն պարունակում վարչական կամ քրեական իրավախախտման հատկանիշներ, ապա կասեցնում է կուսակցության տարեկան հաշվետվության ստուգումը և կուսակցությանը տրամադրում է նվազագույնը 10-օրյա, առավելագույնը՝ 30-օրյա ժամկետ՝ տվյալները շտկելու և տարեկան հաշվետվությունը կրկին ներկայացնելու կամ հայտնաբերված անհամապատասխանությունների, սխալ կամ ոչ ամբողջական տվյալների վերաբերյալ պատճառաբանված դիրքորոշում ներկայացնելու նպատակով:»:

 **Հոդված 2.** Օրենքի 40.2-րդ հոդվածում՝

1. 3-րդ մասը շարադրել հետևյալ խմբագրությամբ.

«Աուդիտորական կազմակերպությունների ընտրության նպատակով բաց մրցույթն անցկացվում է հաշվետու տարում պետական ֆինանսավորում ստացած կուսակցության՝ տարեկան հաշվետվության ներկայացումից հետո՝ մեկամսյա ժամկետում, բայց ոչ ուշ քան հաշվետու տարվան հաջորդող տարվա մարտի 30-ը, իսկ աուդիտի ենթակա մյուս կուսակցությունների դեպքում՝ կուսակցությունների տարեկան հաշվետվությունների ներկայացման վերջնաժամկետը լրանալուց հետ՝ մեկամսյա ժամկետում: Բաց մրցույթն անցկացվում է մրցույթի մասին հայտարարությունը հրապարակվելուց ոչ շուտ, քան 14 օր հետո, բացառությամբ նոր մրցույթ հայտարարվելու դեպքերի: Նոր մրցույթ հայտարարվելու դեպքում Հանձնաժողովը կարող է սահմանել բաց մրցույթի անցկացման՝ սույն հոդվածով նախատեսված ժամկետի համեմատ առավել կարճ ժամկետ: Նոր մրցույթ հայտարարվելու դեպքում, ինչպես նաև աուդիտի ենթակա կուսակցությունների տարեկան հաշվետվություները օրենքով սահմանված ժամկետներում չներկայացնելու դեպքում սույն օրենքով և «Կուսակցությունների մասին» սահմանադրական օրենքով աուդիտորական կազմակերպությունների ընտրության նպատակով անցկացվող բաց մրցույթին վերաբերող ժամկետները կարող են համապատասխանաբար հետաձգվել:».

2) 4-րդ մասից հանել «առավելագույնը երեք» բառերը.

3) 5-րդ մասի 1-ին նախադասությունը շարադրել հետևյալ խմբագրությամբ.

«Աուդիտորական կազմակերպությունների ընտրության կարգը, նրանց ներկայացվող պահանջները և աուդիտի իրականացման շրջանակները սահմանում է Հանձնաժողովը»:

**Հոդված 3.** **Եզրափակիչ մաս և անցումային դրույթ**

1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

2. 2023 թվականին պետական ֆինանսավորման ենթակա կուսակցությունների 2022 թվականի տարեկան հաշվետվությունների աուդիտի նպատակով բաց մրցույթն անցկացվում է սույն օրենքի ուժի մեջ մտնելուց հետո՝ պետական ֆինանսավորման ենթակա կուսակցությունների տարեկան հաշվետվությունների ներկայացումից հետո՝ մեկամսյա ժամկետում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ԳՐԱՆՑՄԱՆ, ԻՐԱՎԱԲԱՆԱԿԱՆ ԱՆՁԱՆՑ ԱՌԱՆՁՆԱՑՎԱԾ ՍՏՈՐԱԲԱԺԱՆՈՒՄՆԵՐԻ, ՀԻՄՆԱՐԿՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՊԵՏԱԿԱՆ ՀԱՇՎԱՌՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքի (այսուհետ՝ Օրենք) 26-րդ հոդվածի 16-րդ մասը շարադրել հետևյալ խմբագրությամբ.

«16. Կուսակցությունների վերաբերյալ իրավաբանական անձանց պետական գրանցման գրանցամատյանում գրառման ենթակա չեն սույն հոդվածի 1-ին մասի 10-12-րդ կետերով նախատեսված տեղեկությունները, և գրառվում են մշտապես գործող ղեկավար մարմնի անդամների վերաբերյալ տեղեկությունները (անունը, ազգանունը, անձնագրային տվյալները, հանրային ծառայությունների համարանիշը կամ հանրային ծառայության համարանիշ չստանալու մասին տեղեկանքի համարը, բնակության (հաշվառման) վայրի հասցեն, կապի միջոցները՝ էլեկտրոնային փոստի հասցեն և հեռախոսահամարը, մշտապես գործող ղեկավար մարմնի անդամ ընտրելու, լիազորությունը դադարեցնելու կամ դադարելու տարին, ամիսը և օրը), իսկ սույն հոդվածի 1-ին մասի 21-րդ կետով նախատեսված տեղեկությունների փոխարեն գրառվում են կուսակցության մշտապես գործող ղեկավար մարմնի ղեկավարի կամ մշտապես գործող ղեկավար մարմնի ղեկավարի պաշտոնակատարի կամ մշտապես գործող ղեկավար մարմնի կողմից լիազորված անձի մասին տեղեկություններ, եթե մշտապես գործող ղեկավար մարմինն անձին լիազորել է հանդես գալու կուսակցության անունից (անունը, ազգանունը, անձնագրային տվյալները, հանրային ծառայությունների համարանիշը կամ հանրային ծառայության համարանիշ չստանալու մասին տեղեկանքի համարը, բնակության (հաշվառման) վայրի հասցեն, կապի միջոցները՝ էլեկտրոնային փոստի հասցեն և հեռախոսահամարը):»:

**Հոդված 2.** Օրենքի 39-րդ հոդվածը լրացնել հետևյալ բովանդակությամբ 3.2 և 3.3 մասերով.

«3.2. Կուսակցության մշտապես գործող ղեկավար մարմնի անդամների փոփոխությունների, ինչպես նաև մշտապես գործող ղեկավար մարմնի անդամների՝ գրառման ենթակա տվյալների փոփոխությունների դեպքում ներկայացվում է կուսակցության համագումարի որոշումը մշտապես գործող ղեկավար մարմնի անդամի ընտրության վերաբերյալ, կուսակցության մշտապես գործող ղեկավար մարմնի անդամի լիազորությունները վաղաժամկետ դադարեցնելու կամ դադարելու դեպքում՝ անհրաժեշտ տեղեկություններ և հիմնավորող փաստաթղթեր` համագումարի որոշում, հրաժարականի դիմում, համագումարի կողմից ընտրության, լիազորությունը դադարեցնելու կամ դադարելու տարին, ամիսը, օրը և այլն, մշտապես գործող ղեկավար մարմնի նոր անդամի անունը, ազգանունը, անձնագրային տվյալները, հանրային ծառայությունների համարանիշը կամ հանրային ծառայության համարանիշ չստանալու մասին տեղեկանքի համարը, բնակության (հաշվառման) վայրի հասցեն, կապի միջոցները՝ էլեկտրոնային փոստի հասցեն և հեռախոսահամարը, մշտապես գործող ղեկավար մարմնի անդամ ընտրելու տարին, ամիսը և օրը: Սույն մասով սահմանված փոփոխությունների պետական գրանցման համար պետական տուրք չի գանձվում:

3.3. Կուսակցության մշտապես գործող ղեկավար մարմնի ղեկավարի կամ մշտապես գործող ղեկավար մարմնի ղեկավարի պաշտոնակատարի կամ մշտապես գործող ղեկավար մարմնի կողմից լիազորված անձի փոփոխության դեպքում ներկայացվում են կուսակցության համագումարի որոշումը, մշտապես գործող ղեկավար մարմնի որոշումը, ինչպես նաև տեղեկություններ մշտապես գործող ղեկավար մարմնի ղեկավարի կամ մշտապես գործող ղեկավար մարմնի ղեկավարի պաշտոնակատարի կամ մշտապես գործող ղեկավար մարմնի լիազորված անձի մասին՝ անունը, ազգանունը, անձնագրային տվյալները, հանրային ծառայությունների համարանիշը կամ հանրային ծառայության համարանիշ չստանալու մասին տեղեկանքի համարը, բնակության (հաշվառման) վայրի հասցեն, կապի միջոցները՝ էլեկտրոնային փոստի հասցեն և հեռախոսահամարը: Սույն մասով սահմանված փոփոխությունների պետական գրանցման համար պետական տուրք չի գանձվում:»:

**Հոդված 3. Եզրափակիչ մաս և անցումային դրույթ**

**1.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

2. Սույն օրենքի ուժի մեջ մտնելուց հետո՝ մեկամսյա ժամկետում կուսակցությունները իրավաբանական անձանց պետական ռեգիստրի գործակալություն են ներկայացնում սույն օրենքով սահմանված՝ ղեկավար մարմնի անդամների վերաբերյալ գրառման ենթակա տեղեկությունները:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** 1985 թվականի դեկտեմբերի 6-ի Վարչական իրավախախտումների վերաբերյալ» Հայաստանի Հանրապետության օրենսգրքի (այսուհետ՝ Օրենսգիրք) 189.13-րդ հոդվածը շարադրել հետևյալ խմբագրությամբ.

«**Հոդված 189.13. Կուսակցության ֆինանսական միջոցների աղբյուրների և ծախսերի, ինչպես նաև գույքի մասին տարեկան հաշվետվությունը Կոռուպցիայի կանխարգելման հանձնաժողով չներկայացնելը կամ լրացման և ներկայացման կարգը խախտելը կամ հայտնաբերված անհամապատասխանությունները չշտկելը և կրկին չներկայացնելը**

1. Հաշվետու տարվա ընթացքում կուսակցության ֆինանսական միջոցների աղբյուրների և ծախսերի, ինչպես նաև գույքի մասին տարեկան հաշվետվությունը (այսուհետ սույն հոդվածում՝ տարեկան հաշվետվություն) օրենսդրությամբ սահմանված կարգով և ժամկետում Կոռուպցիայի կանխարգելման հանձնաժողով չներկայացնելը կամ տարեկան հաշվետվության լրացման և ներկայացման կարգը խախտելը կամ Կոռուպցիայի կանխարգելման հանձնաժողովի սահմանած ժամկետում տարեկան հաշվետվության ստուգման ընթացքում հայտնաբերված անհամապատասխանությունների, սխալ կամ ոչ ամբողջական տվյալների վերաբերյալ պատճառաբանված դիրքորոշում չներկայացնելու դեպքում այդ տվյալները չշտկելը և կրկին չներկայացնելը`

 առաջացնում է տուգանքի նշանակում կուսակցության պաշտոնատար անձի նկատմամբ` սահմանված նվազագույն աշխատավարձի քսանապատիկից մինչև հիսնապատիկի չափով:

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկամսյա ժամկետում, խախտումը չվերացնելը, կամ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝առաջացնում է տուգանքի նշանակում կուսակցության պաշտոնատար անձի նկատմամբ` սահմանված նվազագույն աշխատավարձի հարյուրապատիկից մինչև երեքհարյուրապատիկի չափով:»:

**Հոդված 2.** Օրենսգրքի 189.14-րդ հոդվածը շարադրել հետևյալ խմբագրությամբ.

«**Հոդված 189.14. Օրենքով սահմանված փաստաթղթերը և տեղեկությունները Կոռուպցիայի կանխարգելման հանձնաժողովին չտրամադրելը կամ սխալ կամ թերի փաստաթղթեր և տեղեկություններ տրամադրելը**

1. Հաշվետու տարվա ընթացքում կուսակցության ֆինանսական միջոցների աղբյուրների և ծախսերի, ինչպես նաև գույքի մասին տարեկան հաշվետվության (այսուհետ սույն հոդվածում՝ տարեկան հաշվետվություն) ներկայացման պահանջների պահպանման կամ տարեկան հաշվետվության ստուգման համար օրենքով սահմանված փաստաթղթերը և տեղեկությունները Կոռուպցիայի կանխարգելման հանձնաժողովի սահմանած ժամկետում Կոռուպցիայի կանխարգելման հանձնաժողովին չտրամադրելը կամ սխալ կամ թերի փաստաթղթեր և տեղեկություններ տրամադրելը՝

առաջացնում է տուգանքի նշանակում կուսակցության պաշտոնատար անձի նկատմամբ` սահմանված նվազագույն աշխատավարձի քսանապատիկից մինչև հիսնապատիկի չափով:

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկշաբաթյա ժամկետում, խախտումը չվերացնելը, կամ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում` կուսակցության պաշտոնատար անձի նկատմամբ սահմանված նվազագույն աշխատավարձի հարյուրհիսնապատիկից մինչև երկուհարյուրապատիկի չափով:»:

**Հոդված 3.** Օրենսգրքի 189.15-րդ հոդվածը շարադրել հետևյալ խմբագրությամբ.

«**Հոդված 189.15. Կուսակցություններին կատարվող նվիրատվությունները**

**կամ վճարվող անդամավճարները կամ մուտքի վճարները կամ կուսակցության հաշվից գործառնությունը անկանխիկ եղանակով չկատարելը**

1. Կուսակցություններին կատարվող նվիրատվությունները, վճարվող անդամավճարները կամ մուտքի վճարները անկանխիկ չկատարելը`

առաջացնում է տուգանքի նշանակում` նվիրատվություն կատարած, անդամավճար կամ մուտքի վճար վճարած ֆիզիկական անձի նկատմամբ՝ անկանխիկ նվիրատվության կամ անդամավճարի կամ մուտքի վճարի գումարի 5 տոկոսի չափով, սակայն ոչ պակաս քան սահմանված նվազագույն աշխատավարձի հնգապատիկի և ոչ ավել քան սահմանված նվազագույն աշխատավարձի երկուհարյուրապատիկի չափով, իսկ կուսակցության պաշտոնատար անձի նկատմամբ՝ անկանխիկ նվիրատվության կամ անդամավճարի կամ մուտքի վճարի գումարի 10 տոկոսի չափով, սակայն ոչ պակաս քան սահմանված նվազագույն աշխատավարձի քսանապատիկի և ոչ ավել քան սահմանված նվազագույն աշխատավարձի երեքհարյուրապատիկի չափով:

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում՝ նվիրատվություն կատարած, անդամավճար կամ մուտքի վճար վճարած ֆիզիկական անձի նկատմամբ՝ սահմանված նվազագույն աշխատավարձի երկուհարյուրապատիկից մինչև երեքհարյուրհիսնապատիկի չափով, իսկ կուսակցության պաշտոնատար անձի նկատմամբ՝ սահմանված նվազագույն աշխատավարձի երեքհարյուրապատիկից մինչև չորսհարյուրապատիկի չափով։

3. Կուսակցության հաշվից գործառնությունը անկանխիկ եղանակով չկատարելը՝

առաջացնում է տուգանքի նշանակում կուսակցության պաշտոնատար անձի նկատմամբ` անկանխիկ չկատարված գործառնության գումարի 10 տոկոսի չափով, սակայն ոչ պակաս քան սահմանված նվազագույն աշխատավարձի քսանապատիկի և ոչ ավել քան սահմանված նվազագույն աշխատավարձի երեքհարյուրապատիկի չափով:

4. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում՝ կուսակցության պաշտոնատար անձի նկատմամբ՝ սահմանված նվազագույն աշխատավարձի երեքհարյուրապատիկից մինչև չորսհարյուրապատիկի չափով։»:

**Հոդված 4.** Օրենսգրքի 189.16-րդ հոդվածը շարադրել հետևյալ խմբագրությամբ.

**«Հոդված 189.16. Կուսակցության կողմից օրենքով սահմանված չափից ավելի նվիրատվությունը, մուտքի վճարը կամ անդամավճարը օրենքով սահմանված ժամկետում չվերադարձնելը կամ պետական բյուջե չփոխանցելը կամ չթույլատրված նվիրատվությունը պետական բյուջե չփոխանցելը**

1. Կուսակցության կողմից օրենքով սահմանված չափից ավելի նվիրատվությունը, մուտքի վճարը կամ անդամավճարը օրենքով սահմանված ժամկետում նվիրատվություն կատարած կամ մուտքի վճար կամ անդամավճար վճարած անձին, իսկ դրա անհնարինության դեպքում՝ պետական բյուջե չփոխանցելը, կամ չթույլատրված նվիրատվությունը օրենքով սահմանված ժամկետում պետական բյուջե չփոխանցելը՝

առաջացնում է տուգանքի նշանակում կուսակցության պաշտոնատար անձի նկատմամբ` սահմանված նվազագույն աշխատավարձի հարյուրապատիկից մինչև հարյուրհիսնապատիկի չափով:

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկամսյա ժամկետում, խախտումը չվերացնելը, կամ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում կուսակցության պաշտոնատար անձանց նկատմամբ` սահմանված նվազագույն աշխատավարձի երկուհարյուրապատիկից մինչև երկուհարյուրհիսնապատիկի չափով:»:

**Հոդված 5.** Օրենսգրքի 189.20-րդ հոդվածը շարադրել հետևյալ խմբագրությամբ.

«**Հոդված 189.20․ Կուսակցությանը կատարվող նվիրատվություն, վճարվող անդամավճար կամ մուտքի վճարներ վճարելու՝ օրենքով սահմանված առավելագույն չափը գերազանցելը**

1. Նվիրատվություն կատարող կամ անդամավճար կամ մուտքի վճար վճարող անձի կողմից կուսակցությանը նվիրատվություն կատարելու կամ անդամավճար կամ մուտքի վճար վճարելու՝ օրենքով սահմանված առավելագույն չափերը գերազանցելը՝

առաջացնում է տուգանքի նշանակում՝ առավելագույն չափը գերազանցող գումարի 5 տոկոսի չափով, սակայն ոչ պակաս քան սահմանված նվազագույն աշխատավարձի հնգապատիկի և ոչ ավել քան սահմանված նվազագույն աշխատավարձի երկուհարյուրապատիկի չափով։

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում՝ օրենքով սահմանված առավելագույն չափը գերազանցող գումարի կրկնապատիկի չափով:»:

**Հոդված 6.** Օրենսգրքի 189.24-րդ հոդվածը շարադրել հետևյալ խմբագրությամբ.

«**Հոդված 189.24․ Կուսակցության մշտապես գործող ղեկավար մարմնի անդամների փոփոխությունների, ինչպես նաև մշտապես գործող ղեկավար մարմնի անդամների՝ գրառման ենթակա տվյալների փոփոխությունների մասին սահմանված ձևով, կարգով և ժամկետներում Կոռուպցիայի կանխարգելման հանձնաժողովին չծանուցելը**

1. Կուսակցության մշտապես գործող ղեկավար մարմնի անդամների, ինչպես նաև մշտապես գործող ղեկավար մարմնի անդամների՝ իրավաբանական անձանց պետական ռեգիստրի գործակալությունում գրառման ենթակա տվյալների փոփոխությունների մասին օրենսդրությամբ սահմանված ձևով, կարգով և ժամկետներում Կոռուպցիայի կանխարգելման հանձնաժողովին չծանուցելը՝

առաջացնում է տուգանքի նշանակում՝ կուսակցության պաշտոնատար անձի նկատմամբ՝ սահմանված նվազագույն աշխատավարձի քառասնապատիկից մինչև ութսունապատիկի չափով:

2. Սույն հոդվածի առաջին մասում նշված խախտման վերաբերյալ վարչական ակտի ուժի մեջ մտնելուց հետո՝ մեկշաբաթյա ժամկետում, խախտումը չվերացնելը, կամ վարչական ակտի ուժի մեջ մտնելուց հետո՝ մեկ տարվա ընթացքում, խախտումը կրկին կատարելը՝

առաջացնում է տուգանքի նշանակում կուսակցության պաշտոնատար անձի նկատմամբ` սահմանված նվազագույն աշխատավարձի հարյուրապատիկից մինչև երկուհարյուրապատիկի չափով»:

**Հոդված 7.** Օրենսգրքի 24412-րդ հոդվածում՝

1. վերնագրում «խախտման» բառից հետո լրացնել «, ինչպես նաև բանկի կամ վարկային կազմակերպության կողմից կուսակցությանը նվիրատվություն կատարելու» բառերը.
2. լրացնել հետևյալ բովանդակությամբ 3-րդ մաս.

«3. Բանկի կամ վարկային կազմակերպության կողմից կուսակցությանը նվիրատվություն կատարելու՝ «Կուսակցությունների մասին» սահմանադրական օրենքով սահմանված պահանջների խախտման գործերը քննում է Կենտրոնական բանկը, որի անունից վարչական տույժեր է նշանակում Կենտրոնական բանկի խորհուրդը:»:

 **Հոդված 8.** Օրենսգրքի 244.17-րդ հոդվածի «189.19-189.24-րդ հոդվածներով» բառերը փոխարինել «189.19-189.22-րդ, 189.24-րդ հոդվածներով» բառերով:

**Հոդված 9.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: